מדינת ישראל

משרד החינוך 
אגף בכיר, תפעול רכש ולוגיסטיקה

אגף רכש מכרזים והתקשרויות

‏כ"ח סיון תשפ"ה
‏‏‏‏‏‏24 יוני 2025
מכרז 7/4.2025 מתן שירותי תחזוקת מבנים , מערכות מיזוג אוויר , ניקיון הדברה וגינון בבנייני המשרדים של מרכז הדרכה שיין בפתח תקווה 
הבהרה 4
1. להלן התשובות לשאלות 

	סידורי
	מס' הסעיף אליו מתייחסת השאלה
	עמוד
	שאלת  המציע
	תשובה

	1. 
	כללי
	כללי
	שלום רב
ברצוני לדעת האם אפשר להגיש מועמדות למרכז רק לתחום הניקיון?

או ש מכרז
מאגד לתוכו את כל תחומי האחריות הרשומים?
	מותרת התקשרות לצורך הגשת הצעה, של עד 2 גופים בלבד (גוף מוביל וגוף מתקשר), ראו האמור בסעיף 2.6 בכתב המכרז.


	2. 
	4.7
	92
	נבקש כי ככל שיחולו שינויים מהותיים בעלויות העסקה של העובדים, בתעריפי חומרים או בשיעור המדד לצרכן/שכר מינימום/חוקי העבודה - צד ב' יהא זכאי לבקש עדכון התמורה בהתאם. 
	הבקשה נדחית.

	3. 
	4.8
	92
	מבוקש להוסיף כי אם יתברר כי המדינה שילמה סכום הנמוך מהתמורה המגיעה לצד ב', בהתאם לחוזה וחשבונות מאושרים, תשלם המדינה את ההפרש כשהוא צמוד למדד כקבוע בהסכם.
	הבקשה נדחית.


	4. 
	12.1
	96
	נבקש כי צד ב' יהיה אחראי באחריות על פי דין (ולא באחריות מלאה ומוחלטת) לכל נזק ישיר שייגרם על ידו ו/או על ידי עובדיו, ובתנאי שהנזק נגרם עקב רשלנות או הפרת התחייבויות מהתחייבויותיו של צד ב' ו/או עובדיו. 
	הבקשה נדחית, הסעיף נשאר ללא שינוי.

	5. 
	12.2
	96
	נבקש כי חובת צד ב' תהיה בשיפוי ולא בפיצוי ויישא בעלויות תביעה אם יוכח כי היא נובעת מהתנהלות רשלנית שלו ו/או של מי מעובדיו, ובלבד שניתנה לו הזמנות להשתתף בהליך ההגנה בפני אותה תביעה.
	הבקשה נדחית, הסעיף נשאר ללא שינוי.

	6. 
	12.4.1
	96
	מבוקש להוסיף בסיפא של הסעיף כי ככל וייקבע ע"י ערכאה מוסמכת בלבד כי התקיימו יחסי עובד-מעביד בין צד ב' למדינה, אז ייערך חישוב מדויק של הזכויות לפי הדין, ולא ישללו זכויות מוקנות או תשלומים המגיעים על פי דין.
	הבקשה נדחית, הסעיף נשאר ללא שינוי.

	7. 
	12.7
	96
	מבוקש כי צד ב' יהיה אחראי על פי דין לכל נזק לגוף או לרכוש של צד שלישי, לרבות עובדיו ו/או שלוחיו, אשר ייגרם עקב רשלנות או הפרת התחייבויותיו במסגרת ביצוע החוזה, למעט נזק כלכלי/פיננסי טהור. היה והמשרד נדרש לשלם סכום כלשהו בגין נזק כאמור שנגרם ממעשה ו/או מחדל של צד ב' או מי מטעמו אשר הוכח, יישא צד ב' באחריות וישפה את המדינה על פי דין, בכפוף לכך שהמדינה תאפשר לו להתגונן בפני ההליך. המדינה תודיע לצד ב' על כל תביעה או דרישה כזו מיד עם קבלתה, ותשתף עמו פעולה באופן סביר לצורך בירור וטיפול בתביעה. מובהר כי שיפוי יינתן רק מקום בו חלה חבות ממשית של צד ב' לפי דין או על פי החוזה. 
	הבקשה נדחית, הסעיף נשאר ללא שינוי.

	8. 
	14.1
	100
	נבקש להוסיף כי הפרה מהותית תיחשב ככזו רק אם לא תוקנה על ידי צד ב' בתוך 14 ימים ממועד ההתראה בכתב שנמסר לו. 
	הבקשה נדחית, הסעיף נשאר ללא שינוי.

	9. 
	14.2
	100
	מבוקש כי צד ב' יישא רק בהוצאות ישירות וסבירות שנגרמו למשרד עקב ביטול החוזה. 
	הבקשה נדחית, הסעיף נשאר ללא שינוי.

	10. 
	13
	97
	נבקש כי ניסוח הסעיף יהיה "צד ב' מתחייב לרכוש ולקיים את הביטוחים המפורטים בזה לטובת מדינת ישראל – משרד החינוך כשהם כוללים את כל הכיסויים והתנאים הנדרשים להלן וכאשר גבולות האחריות יהיו כמצוין להלן:"
	הבקשה נדחית. 

	11. 
	13.1.1
	97
	נבקש למחוק את המילים "והשטחים המוחזקים"
	הבקשה נדחית. 

	12. 
	13.1.2
	97
	נבקש למחוק את המילים "לא יפחתו"
	הבקשה נדחית. 

	13. 
	13.1.3
	97
	נבקש כי ניסוח הסעיף יהיה "הביטוח יורחב לכסות את חבותו של המבוטח כלפי קבלנים, קבלני משנה היה וצד ב' יחשב כמעבידם."
	הבקשה נדחית. 

	14. 
	13.2.1
	97
	נבקש למחוק את המילים "והשטחים המוחזקים"
	הבקשה נדחית.

	15. 
	13.2.2
	97
	נבקש כי נוסח הסעיף יהיה "גבולות האחריות יהיו בסך של 20,000,000 ₪ למקרה ולתקופת ביטוח"
	הבקשה נדחית. 

	16. 
	13.2.4
	97
	נבקש כי נוסח הסעיף יהיה "הביטוח יורחב לכסות את חבות המבוטח כלפי צד שלישי בגין אחריותו לפעילות של קבלנים, קבלני משנה מטעמו."
	הבקשה נדחית. 

	17. 
	13.2.6
	97
	נבקש להוסיף בסיפא של הסעיף "בתת גבול אחריות של 2 מיליון ₪" 
	הבקשה נדחית. 

	18. 
	13.2.7
	97
	לאחר המילים "מחדלי צד ב'" נבקש להוסיף את המילים "ואחריותו ל.."
	הבקשה נדחית. יובהר, כי הזוכה לא התבקש לבטח את החבות הישירה של קבלני המשנה מטעמו.

	19. 
	13.3.2
	97
	נבקש כי הסעיף ינוסח באופן הבא: "הפוליסה תכסה נזק מהפרת חובה מקצועית של צד ב' עובדיו ובגין אחריותו לפועלים מטעמו ואשר אירע כתוצאה ממעשה, רשלנות, לרבות מחדל, טעות או השמטה, מצג בלתי נכון, הצהרה רשלנית שנעשו בתום לב, שייגרמו בגין שירותי תחזוקת המבנים, מערכות מיזוג אוויר, ניקיון, הדברה וגינון בבנייני המשרדים של מרכז הדרכה שיין בפ"ת, בהתאם למכרז ולחוזה שנחתם עם מדינת ישראל – משרד החינוך. "
	הבקשה נדחית.

	20. 
	13.3.3
	97
	נבקש כי גבול האחריות יהיה בסך של 4,000,000 ₪ למקרה ולתקופת הביטו.
	הבקשה נדחית.

	21. 
	13.6
	98
	נבקש למחוק את המילים "ידאג ויוודא" ובמקום לרשום "יפעל לכך". כמו כן, במקום המילים "יציגו" נבקש לכתוב "יערכו ביטוחים מתאימים בגין פעילותם".  כמו כן, נבקש למחוק את ההתייחסות לביטוח הרכוש ואת כל הסיפא של הסעיף המתחילה במילים "ביטוחי החבויות יורחבו לכלול את מדינת ישראל" ועד למילה "חזרה".
	הבקשה למחיקת המילים "ידאג ויוודא" ובמקום לרשום "יפעל כך", נדחית. 
הבקשה למחיקת המילים "יציגו" ובמקומה לכתוב "יערכו ביטוחים מתאימים בגין פעילותם", נדחית.  
הבקשה למחיקת ההתייחסות לביטוח הרכוש ואת כל הסיפא של הסעיף המתחילה במילים "ביטוחי החבויות יורחבו לכלול את מדינת ישראל" ועד למילה "חזרה, נדחית.

	22. 
	13.7.2
	99
	נבקש במקום "60 יום" לכתוב "30 יום"
	הבקשה נדחית. 

	23. 
	13.7.3
	99
	נבקש בסיפא של הסעיף לכתוב "בביטוחי הרכוש" ולמחוק את המילה "כל" לפני המילים "זכות תחלוף/שיבוב"
	הבקשה לכתוב בסיפא של הסעיף "בביטוחי הרכוש" נדחית. הבקשה למחיקת המילה "כל" לפני המילים "זכות תחלוף/שיבוב" נדחית. 

	24. 
	13.7.4
	99
	נבקש למחוק את המילה "בלעדית"
	הבקשה נדחית. 

	25. 
	13.7.5
	99
	נבקש למחוק את המילה "בלעדית"
	הבקשה נדחית.

	26. 
	13.7.8
	99
	נבקש להוסיף בסיפא של הסעיף "מבלי לגרוע בזכויות המבטחת וחובות המבוטחים"
	אין שינוי בדרישות הביטוח. אולם, מובהר כי ביטול הסייגים בפוליסה תוך ציון המלל שהתבקש מקובל ולא יהווה הפרה של ההסכם.

	27. 
	13.7.ב.
	99
	נבקש למחוק את המילים "וכל עוד אחריותו קיימת" ובמקום לכתוב "ובגין פוליסות על בסיס הגשת תביעה, למשך שנתיים נוספות"
	הבקשה נדחית. 

	28. 
	13.7.ג.
	99
	נבקש למחוק את המילים "לכל המאוחר שבעה ימים לפני" ובמקום לכתוב "בתום תקופת הביטוח"
	הבקשה נדחית. 

	29. 
	13.7.ה.
	99
	נבקש למחוק את הרישא של המשפט עד המילים "מיד עם קבלת הדרישה" וכן למחוק את המילים "לסעיפי ביטוח אלו" ובמקום לכתוב "בסעיפי ביטוח אלו"
	הבקשה למחיקת הרישא של המשפט עד המילים "מיד עם קבלת הדרישה" נדחית. 
הבקשה למחיקת המילים "לסעיפי ביטוח אלו" ובמקום לכתוב "בסעיפי ביטוח אלו" נדחית.  

	30. 
	13.7.ט.
	100
	נבקש להוסיף בסיפא של הסעיף "למעט עיכוב של 10 ימי עסקים בהמצאת אישור הביטוחים."
	מקובל כי תבוא ההבהרה: על אף האמור אי העברת אישור ביטוח בגין חידוש תוך 3 ימים ממועד החידוש לא תהווה הפרה יסודית, ובלבד שהביטוחים חודשו תוך שמירה על הרצף הביטוחי ובהתאם לתנאים נשוא הסכם זה".

	31. 
	2.3.1
	6
	הדרישה שגם הגוף המתקשר יהיה נוכח כחובה בסיור קבלנים אינה סבירה במיוחד לאור העובדה שמי שחתום על ההצעה ואחראי על הביצוע הוא הגוף המוביל מול משרד החינוך נבקשכם לשנות את ההגדרה בסעיף 
	
אין שינוי בתנאי הסף, 
מועד ספקים נוסף התקיים ביום ט"ז סיוון תשפ"ה,  12.06.2025 , בשעה 11:00.  חובת השתתפות בסיור הספקים ללא יוצא מהכלל, לרבות הגוף המוביל והגוף המתקשר.


	32. 
	ט
	11
	רכזת גילוי וכיבוי אש כולל גלאים בכל חדרים- מה הדגם של רכזת גילוי האש? מה כמות הגלאים הקיימת?
	
סוג רכזת- טלפייר 100.

	33. 
	יב
	12
	מתקני מים מינרלים- אספקת כוסות וכדי מים על חשבון הקבלן - נבקש לקבל כמות כוסות בשנה שהקבלן נידרש לספק על חשבונו וכמות כדי המים המוחלפת 
	
אספקת כדי המים והכוסות היא אינה על חשבון הקבלן, המשרד הוא זה שרוכש ומספק הקבלן נדרש לבצע את האמור בסעיף 4.2 יב' בכתב המכרז.

	34. 
	6.21
	45
	שכר עובדי הניקיון - איזה תשלומים ישולמו לקבלן הניקיון בשיטת גב אל גב ואיזה תשלומים נידרשלשקלל בהצעת המחיר השוטפת
	ראה האמור בסעיף 14.2 בכתב המכרז וכן בסעיף 14.6.
לעניין תשלומים בשיטת "גב אל גב" ראו האמור בסעיף 6.27 ובסעיף 4.28.

	35. 
	8
	57
	חפיפה-  נבקש להוסיף לסעיף זה שבתקופת החפיפה המוגדרת של 30 יום, הקבלן הזוכה יוכל לבצע בשיקה למערכות האתר וכל הליקויים יתוקנו על ידי הקבלן היוצא ועל חשבונו 
	ראו האמור בסעיף 8 (7)ו' בכתב המכרז.

	36. 
	17.19
	69
	הגשת נתונים של מנהל האחזקה והניקיון - מדובר בדרישה לא סבירה מאחר שלא ניתן לגייס מועמד לפני שהקבלן זכה בהצעה נבקשכם לשנות את ההגדרה לאחר הזכיה בפועל הקבלן הזוכה יעביר את פרטי המנהל עד 30 יום לאישור לפי  ההגדרות של המכרז, לחילופין לאפשר לקבלן שיזכה להחליף את המועמד שהוצג במכרז לאחר הזכיה נא בחינתכם
	הבקשה נדחית, אין שינוי בדרישת המכרז לפיה יש להציג את מנהל האחזקה והניקיון.

	37. 
	מסמכי המכרז
	14.12.1
	המציע פונה בבקשת הבהרה בכל הנוגע לעלות עובדי הניקיון. המחיר המוצע במסמכי המכרז הינו נמוך משמעותית מהמחיר המוצע בשוק. לשם השוואה בנושא זה ראו לדוגמא את מחיר עובד הניקיון לפי המאגר המאוחד - 66.67 ₪ לשעה, זאת ללא כל תקורות נוספות כדוגמת חומרי ניקיון וציוד. המכרז מציג דרישה ל-5 עובדי ניקיון במשרה מלאה והתמורה המוצעת איננה עונה על הדרישות כאמור. 
לאור האמור, המציע מבקש כי המזמין יעלה את הסכום המקסימלי עבור עובד ניקיון כאמור.
	 ראו תשובה לשאלה מספר 117 להלן.


	38. 
	מסמכי המכרז
	14.12.3
	המציע פונה בבקשת הבהרה בכל הנוגע לעלות האחזקה במסגרת המכרז. המחיר המוצע במכרז כיום כולל עלויות אחזקת הציוד והמערכות ובנוסף לכך כ"א. לשם השוואה בנושא זה ראו לדוגמא את מחיר עובד אחזקה לפי המאגר המאוחד - 259 ₪ לשעה עבור טכנאי מיזוג אוויר. המכרז לעומת זאת מציג דרישה ל-4 עובדי אחזקה מסוגים שונים במשרה מלאה אך התמורה המוצעת עבורם איננה מספקת כאמור. 
לאור האמור, המציע מבקש כי המזמין יעלה את הסכום המקסימלי עבור עלויות אחזקה ועובדי אחזקה כאמור.
	 ראו תשובה לשאלה מספר 117 להלן.


	39. 
	2.3.7
	6
	חברתנו חברה המתמחה באחזקת מבנים ומערכות אלקטרו מכניות. במכרזים מסוג מכרז זה, חברתנו משתמשת בשירותי קבלן ניקיון כקבלן משנה כמקובל במכרזים מסוג זה ולכן הדרישה כי המציע הינו קבלן שירותים אינה רלוונטית.
על כן, נבקש לעדכן שקבלן הניקיון יציג את האישור כאמור.
	ראו האמור בסעיף 2.6.3 ד' בכתב המכרז.

	40. 
	2.3.8
	6
	כנ"ל בסעיף מעלה.
במכרזים מסוג זה נהוג להשתמש בשירותי ניקיון על ידי קבלן ראשי. על כן, נבקש לעדכן את הסעיף בהתאם לכך שקבלן הניקיון יידרש להציג את ניסיונו ולא המציע.
	ראו האמור בסעיף 2.6.3 ד' בכתב המכרז.

	41. 
	14.19.1
	69
	נבקש הבהרה באיזה הכשרה מדובר, שכן אין כל התייחסות נוספת לדרישה.
	ראו האמור בסעף 6.28.1 ה' בכתב המכרז לרבות תתי סעיפיו.

	42. 
	15.3
	71
	מכיוון ומדובר במכרז אחזקה הכולל בין היתר ניקיון, נבקש לעדכן את משקל הסעיף ל- 20% לכל היותר ובכך להעלות את משקל סעיף המחיר ל- 50% שכן במצב דברים זה, ניקוד מבדק עובדים ב- 40% אינו פרופורצניונאלי ו/או אינו תואם את עקרונות דיני המכרזים.
	הבקשה נדחית.

	43. 
	
	ערבות מכרז
	נבקש הבהרה - האם נדרשת ערבות?
	ראו האמור בסעיף 23.3 בכתב המכרז.

	44. 
	13.2.5
	97
	מבוקש להסיר את הסעיף
	הבקשה נדחית. 

	45. 
	13.2.5
	97
	מבוקש להסיר את הסעיף
	הבקשה נדחית. 

	46. 
	
	
	מכיוון ונדרש לבטח שבר מכני, על מנת להכניס את עלויות הביטוח בהצעת המחיר נבקש לקבל את עלויות הציוד הנדרש לביטוח.
	המציע רשאי לתאם עם המשרד מראש ביקור של סוקר/ שמאי מטעם המציע ועל חשבון המציע, כדי  שהסוקר יעריך את עלויות הציוד בתיאום מול המשרד.  

	47. 
	4.2 ט'
	11
	מה כוללת עמדת כיבוי אש
	
עמדת כיבוי אש כוללת ברז 2 צול (לא בכולם). גלגלון 4\3 , מזנק 2 צול, 2 צינורות בד, 2 צול(המטפים פזורים בשטח)


	48. 
	4.2 ט'
	11
	הלון גלוי 3X63  - שורה לא מובנת
	
היה מותקן בעבר פיוז של 100A גודל החיבור השתנה ל63a קיים מיכל כיבוי אש מיותר.

	49. 
	4.2 י'
	12
	מסכי טלביזיה  - איזה דגם וגודל מדובר
	
בגדלים שונים 75,86,55, lg,  Fujicom , אינובה

	50. 
	4.2 יב'
	12
	 מה סוג השער החשמלי וגודלו
	
שער חשמלי נגרר, גודל השער: אורך:3.7 על 2 מטר גובה , נותן השירות "עזרא שערים" מספר טלפון: 0544965887

	51. 
	4.2 יא'
	12
	מתקני מים מינרלים - מהו סוג המתקן והאם תחת האחזקה של הקבלן
	1. קולר מים קרים - תחזוק באחריות הקבלן

2. מתקן "מי עדן" עם גלונים - באחריות הקבלן להודיע לספק  על תקלה, ולתת טיפול ראשוני עד הגעת החברה

	52. 
	4.5.1 ח'
	15
	מערכת כריזה - מה הדגם
	
דגם כריזה -copa מערכת כריזה חברת אפקון

	53. 
	4.13
	23
	מהו מלאי מינימום לכל ציוד/חומר
	
הציוד הנדרש, בין היתר, למתן שירותי אחזקה וניקיון לכל עובד נדרש ארגז כלים עם כל הציוד הנדרש לצורך מתן שירותים. 

ציוד כללי הנדרש, בין היתר, כגון: מקדחה, פטישון, מתכת, דיסק, סולמות, מסור, שמנים, אלקטרודות, מכלי גז, ברגים, מכונה לפתיחת סתימות ועוד. כמו כן חומרי ניקוי, כל הציוד הנדרש לצורך הניקיון עם מלאי סביר למתן שירות.

	54. 
	4.14
	24
	אילו כלי עבודה נדרשים
	
ראו מענה לשאלה מספר 53 לעיל.

	55. 
	4.21
	34
	מהו שטח הגינון
	ראו סעיף 4.2 בכתב המכרז " תיאור המבנה" -  סה"כ שטח גינות וחצרות כ- 1,200 מ"ר, בנוסף למדשאה ישנם מסביב לכל החצרות והמתחם עצים שנדרש לטפל בהם.
ראו עדכון והבהרה בכתב המכרז בסעיפים 4.21.2 ו-  6.28.4 לפיה פעילות הגינון השבועית תתבצע פעמיים בשבוע.

	56. 
	4.15.4
	37
	פינוי אסבסט - מה הכמות ומי משלם את הפינוי
	סך שטח גגות האסבסט הינם 1,700 מ"ר.
על הקבלן הזוכה לבצע עבודות אחזקה ושימור של כלל הגגות לרבות גגות אזבסט המותקנים בכל המבנים, לרבות תיקון ליקויים ונזקים ופינוי חלקי אזבסט במקרה של נזק.
במידה והמשרד מבקש  פינוי חלקי אזבסט והזמנת קבלן אזבסט מורשה ע"י המשרד להגנת הסביבה, עלויות הפינוי יהיו על חשבון המשרד.


	57. 
	3.18
	9
	האם קיים קבלן ממונה 
	
כן, קייימים קבלנים לעבודות נוספות שהתקשרו ישירות עם המשרד (לדוגמא – "מי עדן", "אבקון" וכדומה)

	58. 
	נספח 6
	112
	מקרר - מהו נפח המקרר 
	
קטן - 100 ליטר גדול -450 ליטר.

	59. 
	נספח 6
	112
	מסך טלביזיה - מה הדגמים הקיימים
	
ראו תשובה לשאלה מספר 49

	60. 
	6.28.2
	50
	האם קיימת דרישה או ציפייה להמשך העסקת עובדים קיימים באתר מטעם הקבלן היוצא?
	לא, אין ציפייה או דרישה כזו.

	61. 
	
	
	ואם כן – נבקש לקבל מידע לגבי ותק, ותנאי העסקתם
	ראו תשובה לשאלה מס' 60 לעיל.

	62. 
	4.18.5.1
	30
	אנו נדרשים לכבס ולגהץ וילונות – מה הכמות? סוגי וילונות קיימים/ מה תדירות הניקיון 
	
כ-42 וילונות בד+ צלונים בכל חלון 

מהד מרכז 153*150 ס''מ

מהד ארצי 150* 133

אלון 150*100

רימון 134*153

פיקוס 180*300

דקל 170*100

אלה 150*142
תדירות בהתאם לנדרש.

	63. 
	4.3.4
	13
	מהו פרק הזמן המשוער לאישור עובד חדש ע"י קב"ט המשרד מרגע הגשת המסמכים?
	
אם כל המסמכים נמסרו באופן תקין עד 48 שעות.

	64. 
	
	
	וכן, האם ניתן להעסיק את העובד באופן זמני עד לקבלת האישור, או שקיימת מניעה מכניסתו לאתר עד לסיום התהליך?
	
לא

	65. 
	9
	33
	נבקש לקבל כתב כמויות לאספקת המתכלים לרבות חומרי ניקוי למדיח
	
אספקת חומר ניקוי למדיח וכוסות  באחריות המשרד, אספקת שאר החומרים המתכלים באחריות הקבלן.

	66. 
	מסמך חוברת ההצעה סעיף 9
	2
	נבקש להציג את פרטי המועמד לאחר זכייה. בשלב הכנת ההצעה מוקדם מדי לגייס מועמד. וגם במקרה של גיוס יש סיכוי לא מבוטל שהמועמד לא ימתין ויקבל הצעות העסקה אחרות 
	ראו תשובה לשאלה מספר 36 לעיל.


	67. 
	הסכם 13.9.2
	65
	נבקש כי מנגנון ההצמדה בשירותים שאינם בתחום הניקיון ייקח בחשבון שינויים בשכר, כך ששכר מנהל האחזקה, טכנאי מיזוג אויר, עובד כללי ומפעיל ציוד המולטימדיה יהיו צמודים 70% למשרת שכיר ממוצע ו- 30% לשכר המינימום
	הבקשה נדחית, אין שינוי בנוסח הסעיף.


	68. 
	אחריות משפטית סעיף 12.1
	96
	בשורה הראשונה נבקש למחוק את המילים "מלאה ומוחלטת" "כל"
	הבקשה נדחית, הסעיף נשאר ללא שינוי.

	69. 
	12.2
	96
	נבקש להסיר סעיף זה
	הבקשה נדחית, הסעיף נשאר ללא שינוי.

	70. 
	12.7
	96
	נבקש להסיר את המילים "צד ב' מקבל על עצמו את האחריות",  ובשורה מס' 5 נבקש להסיר את המילים "או על פי חוזה זה" , בשורה 6 נבקש להסיר את המילים "באופן מיידי", ובסוף הפסקה נבקש להוסיף " בכפוף לפס"ד שלא עוכב ביצועו הקובע את אחריות צד ב' לנזק ובתנאי כי ניתנה לו הזכות להתגונן מפני תביעה. מדינתל ישראל - משרד החינוך לא יתפשר עם התובע ללא קבלת הסכמת צד ב' מראש ובכתב"
	הבקשה נדחית, הסעיף נשאר ללא שינוי.

	71. 
	12.8
	97
	נבקש להוסיף סעיף נוסף - " על אף 12.7 על אף האמור לעיל ובכל מקום אחר בהסכם ובנספחיו, מוסכם בזאת כי במקרה שתקום חבות כספית של צד ב' מכוח תניות הסכם זה ו/או נספחיו או הפרתו או מכוח דין, לא יעלה השיעור המרבי של הפיצויים ו/או דמי הנזק שצד ב' יצטרך לשאת בהם, למעט בגין נזקי גוף, על סך של 2,000,000 ₪. מדינת ישראל – משרד החינוך  ו/או עובדיו והבאים מטעמו ו/או חליפיו (לרבות מבטחיו) פוטרים את צד ב' ומוותרים על כל תשלום העולה על סכום הפיצוי המרבי כמצוין לעיל לרבות כל תביעת תחלוף. אולם הפטור והוויתור כאמור לא יחולו לטובת אדם שגרם לנזק בזדון. מוסכם כי הפיצוי האמור ישולם רק לאחר קבלת החלטה חלוטה של ערכאה שיפוטית לפיה האחריות כאמור מוטלת על צד ב'" 
	הבקשה נדחית, הסעיף נשאר ללא שינוי.

	72. 
	13
	97
	נבקש להסיר את המילים "לטובת מדינת ישראל משרד החינוך"
	הבקשה נדחית.

	73. 
	13.1
	97
	לאחר המילה "החוקית" נבקש להוסיף את המילים "ע"פ פקודת הנזיקין וחוק האחריות למוצרים פגומים"
	הבקשה מקובלת. 
הובהר ועודכן בכתב המכרז.

	74. 
	13.2.1
	97
	בשורה השניה, לאחר המילה "נזקי גרר" נבקש להוסיף את " שהינם תוצאה ישירה של נזק לרכוש של צד שלישי"
	הבקשה מקובלת. 
הובהר ועודכן בכתב המכרז.

	75. 
	13.2.5
	97
	נבקש להסיר את הסעיף
	הבקשה נדחית. 

	76. 
	13.2.6
	97
	נבקש להסיר את הסעיף
	הבקשה נדחית. 

	77. 
	13.3.2
	97
	בשורה הראשונה נבקש להוסיף את המילים "את אחריותו ע"פ דין של צד ב' בגין", ולאחר המילה "צד ב'" נבקש להוסיף "וכן את אחריותו ע"פ דין של צד ב' בגין"
	הבקשות נדחות.

	78. 
	13.4
	98
	בשורה השניה לאחר המילה "ולציוד" נבקש להוסיף את המשפט " באתר בהתאם לדרישת מדינת ישראל - משרד החינוך ולקבלת רשימת ציוד מפורטת לביטוח"
	המציע רשאי להעמיד על חשבונו סוקר / שמאי שיעריך את עלויות הציוד בתיאום מול המשרד.

	79. 
	13.4.2
	98
	נבקש להוסיף בסוף המשפט " ועל חשבון מדינת ישראל משרד החינוך"
	הבקשה נדחית.

	80. 
	13.5
	98
	בשורה הראשונה לאחר המילה "הרכוש" להוסיף "בבעלותו" ולאחר המילה "על ידו" למחוק את "ומטעמו..... נשוא הסכם זה" ולאחר המילה "אש מורחב " למחוק את "או מסוג כל הסיכונים אש מורחב" 
	כל הבקשות נדחות. 

	81. 
	13.6
	98-99
	נבקש למחוק את " כולל ביטוח רכוש לרבות ציוד..... רכושי ואחריות כלפי צד שלישי"
	הבקשה נדחית. 

	82. 
	13.7.8
	99
	בסוף המשפט נבקש להוסיף "אולם אין בביטול החריג בכדי לגרוע מזכויות המבטח וחובות המבוטח ע"פ דין"
	אין שינוי בדרישות הביטוח. אולם, מובהר כי ביטול הסייגים בפוליסה תוך ציון המלל שהתבקש מקובל ולא יהווה הפרה של ההסכם.

	83. 
	ב.
	99
	שורה ראשונה - נבקש להסיר את המילים "וכל עוד אחריותו קיימת" ובשורה השניה להוסיף לאחר המילה "פוליסת הביטוח" להוסיף את המילים "ולענין ביטוח אחריות מקצועית גם לאחר 36 חודשים ממועד סיום ההתקשרות
	הבקשה להסרת המילים "וכל עוד אחריותו קיימת" נדחית. 
הבקשה להוספת לאחר המילה "פוליסת הביטוח" את המילים "ולענין ביטוח אחריות מקצועית גם לאחר 36 חודשים ממועד סיום ההתקשרות, נדחית. 

	84. 
	ד
	99-100
	נבקש להסיר את המילים "צד ב' נדרש ללמוד ולעמוד ... שאינו רלוונטי להתקשרות זו"
	הבקשה נדחית. 

	85. 
	ז
	100
	נבקש להסיר סעיף זה
	הבקשה נדחית. 

	86. 
	ח
	100
	בסוף המשפט נבקש להוסיף - "אולם מובהר כי איחור של עד 10 ימי עסקים בהמצאת אישור ביטוח חתום לא יהווה הפרה יסודית של ההסכם"
	מקובל כי תבוא ההבהרה: "על אף האמור אי העברת אישור ביטוח בגין חידוש תוך 3 ימים ממועד החידוש לא תהווה הפרה יסודית, ובלבד שהביטוחים חודשו תוך שמירה על הרצף הביטוחי ובהתאם לתנאים נשוא הסכם זה". 



	87. 
	ביטוחי מדינת ישראל משרד החינוך (להלן מדינת ישראל)
	100
	נבקש להוסיף את הסעיף הבא - "ביטוחי מדינת ישראל – משרד החינוך (להלן:"מדינת ישראל"):


13.8 מדינת ישראל מתחייבת לערוך ולקיים במשך כל תקופת ההסכם ולרבות כל תקופה מוארכת של ההסכם אצל חברת ביטוח מורשית בישראל את הביטוחים המפורטים להלן:

13.8.1   ביטוח למבנים בהם ינתנו השירותים עפ"י הסכם זה על צמודותיהם מערכותיהם ומתקניהם, תשתיות, וכן כל ציוד ו/או תכולה ו/או רכוש מכל סוג ותיאור בבעלות ו/או באחריות מדינת ישראל במבנים ובסביבתם (להלן יחד: "רכוש מדינת ישראל"), במלוא ערך כינונם מפני אובדן או נזק עקב הסיכונים הניתנים לכיסוי בביטוח אש מורחב. הביטוח כאמור יכלול סעיף ויתור על זכות התחלוף כלפי צד ב' ו/או מי מטעמו, אולם הויתור כאמור לא יחול לטובת מי שגרם לנזק בזדון.

13.8.2 ביטוח אובדן תוצאתי בשל נזק שנגרם לרכוש מדינת ישראל כאמור בסעיף 13.8.1  לעיל עקב הסיכונים המפורטים בסעיף 13.8.1  לעיל (למעט פריצה), וזאת למשך תקופת שיפוי של 24 חודשים. הביטוח כאמור יכלול סעיף בדבר ויתור על זכות תחלוף לטובת צד ב' ו/או מי מטעמו, אולם הויתור כאמור לא יחול לטובת מי שגרם לנזק בזדון.
מוסכם כי מדינת ישראל רשאית שלא לערוך ביטוח אובדן תוצאתי כאמור, במלואו או בחלקו, אולם האמור בסעיף  13.8.3  להלן יחול כאילו נערך הביטוח כאמור במלואו.

13.8.3 מדינת ישראל פוטרת את צד ב' ו/או מי מטעמו מאחריות בגין נזק שהיא זכאית לשיפוי בגינו (או שהיתה זכאית לשיפוי בגינו אלמלא ההשתתפויות העצמיות הנקובות בפוליסות) עפ"י הביטוחים הנערכים בהתאם לסעיף 13.8.1 ו- 13.8.2 לעיל, אולם הפטור מאחריות כאמור לא יחול לטובת אדם שגרם לנזק בזדון."
	הבקשה להוספת הסעיף נדחית.

	88. 
	 סעיף 9 בטבלה
	2
	קורות החיים - איך ניתן לצרף קורות חיים של מנהל שעדיין לא גוייס ותאריך תחילת הפעילות וודאות הזכייה במכרז לא ידועה . נבקש לבטל סעיף זה 
	ראו תשובה לשאלה מספר 36 לעיל.


	89. 
	9.7
	7
	המציע הוא חברת האחזקה - הוא לא יכול להיות קבלן שירות ( רק חברת ניקיון היא קבלן שירות = הגוף המתקשר לגוף המציע ) 
	ראו מענה לשאלות מספר 39 ו- 40 לעיל.

	90. 
	2.3.7
	6
	המציע הוא חברת האחזקה - הוא לא יכול להיות קבלן שירות ( רק חברת ניקיון היא קבלן שירות = הגוף המתקשר לגוף המציע ) 
	ראו מענה לשאלות מספר 39 ו- 40 לעיל.

	91. 
	4.4
	14
	נבקש שבמהלך הסיורים טרום כניסה לאתר יבוצע סקר DD ( בדיקת נאותות ) וכך הקבלן הנכנס יוכל להגיש לקבלן היוצא דוח הסתייגויות על מצב המבנה והמערכות . 
	ראו האמור בסעיף 8(7)ג' בכתב המכרז.


	92. 
	4.4
	14
	לא ברור כמה זמן יש ממועד קבלת הודעת הזכייה ועד תחילת הפעילות ( נבקש שפרק זמן זה לא יפחת מ 45 יום ) 
	על הקבלן החדש להתארגן ולארגן את כח האדם המקצועי כנדרש כאשר כל עובד יפעל מול העובד הקיים של הקבלן הנוכחי במשך 30 ימים.
על הקבלן שיבחר להתארגן כך שבמועד חתימת החוזה הוא יפעיל בלעדית את התוכנית כולה.


	93. 
	4.5.1 ג 
	15
	החלפת כלים סניטריים - נודה להגבלת כמויות של כלים להחלפה 
	
הבקשה נדחית, כמויות בהתאם לדרישת המשרד.

	94. 
	4.5.1 ה
	15
	זיפות גגות - נודה להגבלה ל X מטר של זיפות 
	
הבקשה נדחית.

	95. 
	4.5.1 ה
	15
	זיפות גגות -  מתי זיפתו את הגג בפעם האחרונה ? 
	שטח גגות המבנה הראשי הינם :
שטח הגג תחתון 347מ"ר

שטח  הגג העליון 243 מ"ר

הגגות של המבנה הראשי הינם יריעות הטומניות .

מתיחת ליריעות עשו בעבר זפת ואחר כך יריעות.

 

לדברי הקבלן עשו טיפול בגג  לפני שנתיים .



	96. 
	4.5.1 ו 
	15
	האם נדרש להחליף את כל ציוד כיבוי האש פעם בשנה ??
	ראו האמור בסעיף 4.11.2 , במידה והציוד אינו תקין יש להחליפו ככל שידרש ו/או בהתאם להוראות המשרד.

	97. 
	4.7.2 
	17
	מהן המערכות שנמצאות בתקופת בדק ואחריות ? 
	
אין מערכות הנמצאות בתקופת אחריות.

	98. 
	4.10
	21
	האם קיימת באתר מע' מוחשבת לניהול האחזקה ? 
	
לא קיים באתר מערכת ממוחשבת.
"המשרד יאפשר גישה לקבלן לפורטל הלוגיסטי המשרדי,
הקבלן ישתמש במערכת ממוחשבת שתתממשק עם הפורטל הלוגיסטי של המשרד".

	99. 
	8
	23
	אישור מהנדס בודק סוג 3 כל שנה ? 
	אכן, בדיקה שנתית.

	100. 
	8
	24
	נבקש להוריד את המילה "עקיף" 
	הבקשה נדחית


	101. 
	9
	24
	נבקש להוריד את המילה "בלעדי" 
	הבקשה נדחית


	102. 
	7
	25
	נבקש לאשר שעבודות הצביעה יעשו על ידי הצוות המקומי ולא על ידי קבלן חיצוני
	הבקשה נדחית


	103. 
	4.13.8
	35
	נודה להגבלת גיזום עצים בגובה שיהיו על פי הצעת מחיר נפרדת ולא חלק מתכולת החוזה 
	הבקשה נדחית


	104. 
	4.15.4
	37
	נא אישורכם שפינוי אסבסט והזמנת קבלן מורשה לאסבסט זה על חשבון המזמין וכנל הביקורות המשרד להגנת הסביבה הן על חשבון המזמין
	ראו מענה לשאלה 56 לעיל.

	105. 
	4.15.9
	38
	נבקש להגביל אחריות ואת העלויות שלא אוטומטית יהיו על חשבון הקבלן הזוכה 
	הבקשה נדחית
 


	106. 
	4.30
	42
	נבקש להוסיף בסעיף זה שגידול בהיקף ילווה בגידול בתמורה 
	במידה ויבוצע גידול בסעיפים ועד 30 אחוז בסך הכל כפי שהמכרז מאפשר, התמורה תשולם בהתאם לביצוע בפועל.

	107. 
	ה
	48
	בחוברת רשום לצרף קורות חיים של מנהל אחזקה ומנהל ניקיון . על פי ההגדרה בעמוד 48 מדובר באותו עובד שינהל גם את האחזקה וגם את הניקיון - נא הבהרתכם 
	הגדרת תפקיד מנהל אחזקה מפורטת בסעיף  6.28.1 ה' בכתב המכרז.

	108. 
	6.28.13
	54
	האם עלי לקחת בחשבון בתמחור שכירות למשרד / מחסן שלנו בשטח הסמינר ? אם כן - מה עלות השכירות החודשית ?
	
לא

	109. 
	7.2
	55
	נבקש להגביל את גובה הקנסות כמקובל במכרזים מסוג זה עד גובה התמורה השנתית 
	הבקשה נדחית, הסעיף נשאר ללא שינוי.

	110. 
	8
	57
	נבקש להאריך את זמן הגיוס לפחות ל 45 יום 
	הבקשה נדחית.

	111. 
	8
	57
	לא ברורה הפסקה השלישית - האם לאחר תחילת הפעילות יש לעבוד מול הקבלן היוצא 30 יום ? האם לפני תחילת הפעילות ? נאמר שיש 14 ימי חפיפה של המנהל . נא הבהרתכם לגבי הסעיף 
	ראו האמור בסעיף 8(5) בכתב המכרז.


	112. 
	8(7)
	58
	אבקש לבצע תהליך של קבלת מתקן גם בתחילת חוזה זה ( ולא רק בסיומו ) על מנת  לאפשר לבצע סיור "בדיקת נאותות"  ואז ניתן להסתייג על ליקויים שימצאו לפני תחילת הפעילות ולשיקול משרד החינוך האם לתקן ליקויים אלו או להחריגם מההסכם 
	הסעיף נשאר ללא שינוי, ראו מענה לשאלה מספר 91 לעיל.


	113. 
	11
	62
	אבקש להגביל את האחריות עד לסכום מסויים . נהוג עד ל 50% מהתשלום השנתי שהקבלן קיבל מהלקוח 
	הבקשה נדחית, הסעיף נשאר ללא שינוי.

	114. 
	11
	62
	אבקש להחריג את אחריות הקבלן למקרים של ונדליזם 
	הבקשה נדחית, הסעיף נשאר ללא שינוי.

	115. 
	11
	62
	אבקש להוסיף  בסעיף האחריות שהנושא כפוף לזכותו של הקבלן לנהל מו"מ ו/או הגנה בקשר עם כל תביעה כאמור 
	הבקשה נדחית, הסעיף נשאר ללא שינוי.

	116. 
	13.9.1
	65
	מבחינת אחזקה , עיקר התמורה החודשית היא בעבור עובדים . נבקש להצמיד את שכר העובדים לשכר הממוצע במשק ולא למדד 
	ראו תשובה לשאלה מספר 67 לעיל.

	117. 
	14.12.1
	67
	מחירים שאינם סבירים !!  משקפים שכר מינימום וזה לא אפשרי לגיוס 
	הצעת המחיר עודכנה והוברהה בכתב המכרז ואינה כוללת מחירים מקסימליים.

	118. 
	14.12.3
	67
	מחירים שאינם סבירים !! רק עליות כוח האדם הם מעל המחיר המקסימלי 
	ראו תשובה לשאלה מספר 117 לעיל.

	119. 
	14.12.4
	67
	מחירים שאינם סבירים !! 2 גננים אחת לשבוע ליום שלם לא ניתן ב 4200
	ראו תשובה לשאלה מספר 117 לעיל.

	120. 
	13
	97
	נא לשלוח אישור קיום ביטוחים - לא צורף 
	דרישות הביטוח מפורטות במלואן מראש בנספח הביטוח שבמכרז. על המציעים ובאפשרותם לבחון דרישות אלו מראש ואת עמידתם בהם, אישור נדרש להיות מופק על ידי המבטח של הזוכה בהתאם לפוליסות שהותאמו לפי סעיפי הביטוח והוראות הרגולציה. לבקשת מציע שיזכה, תועבר לו דוגמא של אישור ביטוח  על מנת שהמציע יוכל לוודא כי האסמכתא שמוצגת על ידו לעורך המכרז בגין הביטוחים שערך והותאמו לפי הנדרש במכרז  כוללת את כל המידע הניתן להציג במסגרתה, הכל בהתאם לאפשרי לעניין הצגת אסמכתאות בנושא ביטוח לפי הוראות רשות שוק ההון,  ביטוח וחיסכון.


                                                                                                      בכבוד רב,

                                                                                                   אורנה מיטמיגר

                           
     מנהלת אגף רכש מכרזים והתקשרויות

